કોલકાતાના ઓપનિંગ બેટ્સમેન સુનીલ નારાયણે 13 બોલમાં 26 રન બનાવ્યા હતા. તે તોફાની ઇનિંગ રમી રહ્યો હતો, પરંતુ સિદ્ધાર્થ કૌલે તેની ઇનિંગ પર બ્રેક લગાવી દીધી હતી. કૌલની બોલિંગમાં નરેનનો કેચ બ્રેથવેટે ઝડપ્યો હતો. નીતીશ રાણા 16 બોલમાં 22 રન બનાવીને રનઆઉટ થઈ ગયો હતો. કેપ્ટન દિનેશ કાર્તિક 8 રન બનાવીને શાકિબ અલ હસનની બોલિંગમાં ક્લીન બોલ્ડ થયો હતો. લીને 31 બોલમાં 48 રન બનાવ્યા હતા. આન્દ્ર રસેલને રાશિદ ખાને પોતાનો શિકાર બનાવ્યો હતો અને ધવનના હાથે કેચઆઉટ કરાવ્યો હતો. શિવમ માવી છ રન બનાવીને કેચ આઉટ થઈ ગયો હતો. બ્રેથવેટની બોલિંગ પર માવીનો કેચ રાશિદ ખાને ઝડપ્યો હતો. શુભમન ગિલનો કેચ રાશિદ ખાને બ્રેથવેટની બોલિંગમાં ઝડપ્યો હતો. તેણે 20 બોલમાં 30 રન બનાવ્યા હતા. હૈદરાબાદ તરફથી રાશિદ ખાને ત્રણ, સિદ્ધાર્થ કૌલ અને કાર્લોસ બ્રેથવેટે બે-બે જ્યારે શાકિબ અલ હસને એક-એક વિકેટ ઝડપી હતી.